
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 807 

14 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση του Προέδρου, των μελών και του γραμ¬ 
ματέα του Δ.Σ. της Δημοτικής Επιχείρησης Ύδρευ¬ 
σης Αποχέτευσης Θάσου του Δήμου Θάσου του 

Νομού Καβάλας. 1 

Αναπροσαρμογή της εφάπαξ αποζημίωσης των 

φορτ/των του ΚΑΦ Λιμένος Αιγίου. 2 

Σύσταση Νομικού Προσώπου με την Επωνυμία «Σχολι¬ 
κή Επιτροπή Γυμνασίου Δ.Δ. Καστριτσίου, Δήμου 

Ρίου Νομού Αχάίας». 3 

Σύσταση Νομικού Προσώπου με την Επωνυμία «Σχολι¬ 
κή Επιτροπή Τ.Ε.Ε. Ειδικής Αγωγής Α' και Β' βαθμί¬ 
δας» στο Δήμο Πατρέων Νομού Αχάίας. 4 

Αποζημίωση του Προέδρου της Δημοτικής Επιχείρησης 
Ύδρευσης Αποχέτευσης Θερμαϊκού (Δ.ΕΎ.Α.Θ) του 

Νομού Θεσσαλονίκης. 5 

Τροποποίηση συστατικής πράξης της αμιγούς Δ.Ε. με 
την επωνυμία "Επιχείρηση Τουριστικής Ανάπτυξης 
Μουρεσίου" Δήμου Μουρεσίου Ν. Μαγνησίας. 

(Ε.Τ.Α.Μ.). 6 

Σύσταση στο Δήμο Παναγίας Νομικό Πρόσωπο Δημο¬ 
σίου Δικαίου με την επωνυμία «Δημοτικός Βρεφο¬ 
νηπιακός Σταθμός Μ. Παναγίας». 7 


Αύξηση του μετοχικού κεφαλαίου της Δημοτικής Επι¬ 
χείρησης του Δήμου Γαλαξιδίου με την επωνυμία: 
"ΔΗΜΟΤΙΚΗ ΕΠΙΧΕΙΡΗΣΗ ΜΕΤΑΦΟΡΑΣ ΚΑΙ ΔΙΑ¬ 
ΘΕΣΗΣ ΒΟΘΡΟΛΥΜΑΤΩΝ ΑΠΟΧΕΤΕΥΣΗΣ ΓΑΛΑ¬ 
ΞΙΔΙΟΥ (Δ.Ε.Μ.Δ.Β.Α.Γ.)" και τροποποίηση της συ¬ 


στατικής της πράξης. 8 

Χορήγηση άδειας άσκησης επαγγέλματος Κοινωνικού 
Λειτουργού στην ΚΥΡΙΑΚΟΠΟΥΛΟΥ ΑΝΑΣΤΑΣΙΑ 

του Γεωργίου. 9 

Καθορισμός αποδέκτη τελικής διάθεσης λυμάτων των 
δημοτικών διαμερισμάτων Δήμου Αμοργού μετά 
από σύστημα βιολογικού καθαρισμού στη περιοχή 

Αιγιάλης Δήμου Αμοργού. 10 

Καθιέρωση υπερωριακής εργασίας στους υπαλλή¬ 
λους της Νομαρχιακής Αυτοδιοίκησης Κυκλάδων 
που ασχολούνται με το πρόγραμμα καταπολέμη¬ 
σης του δάκου της ελιάς έτους 2005. 11 


Τροποποίηση της υπ’ αριθμ. 7012/6/73-γ'/13.5.1997 
απόφασης "Στολή Αστυνομικού Προσωπικού" (Β'- 
438). 12 


ΑΠΟΦΑΣΕΙ Σ 

Αριθ. 5240 (1) 

Αποζημίωση του Προέδρου, των μελών και του γραμμα¬ 
τέα του Δ.Σ. της Δημοτικής Επιχείρησης Ύδρευσης 
Αποχέτευσης Θάσου του Δήμου Θάσου του Νομού 
Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1) Τις διατάξεις του άρθρου 3 παρ. 7 του ν. 1069/1980 
"περί κινήτρων για την ίδρυση επιχειρήσεων ύδρευσης και 
αποχέτευσης" όπως τροποποιήθηκαν με τις διατάξειςτου 
άρθρου 8του ν. 2839/2000. 

2) Τις διατάξειςτου άρθ. 22παρ. 7του ν. 3274/2004 "Ορ¬ 
γάνωση και λειτουργία των Οργανισμών Τοπικής Αυτ/ης 
Α' και Β' βαθμού". 

3) Τις υπ’ αριθμ. 48/2005 και 49/2005 αποφάσεις-προ- 
τάσειςτου Διοικητικού Συμβουλίου της Δημοτικής Επιχεί¬ 
ρησης Ύδρευσης Αποχέτευσης Θάσου του Δήμου Θά¬ 
σου του Νομού Καβάλας. 

4) Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 43.992,00 ΕΥΡΩ για το τρέχον 
έτος για την οποία έχει εγγράφει ανάλογη πίστωση στον 
προϋπολογισμό της Επιχείρησης. 

5) Τα τέσσερα επόμενα έτη προβλέπεται να προκληθεί 
εις βάρος των προϋπολογισμών της Επιχείρησης δαπάνη 
ύψους 175.968,00 ΕΥΡΩ γιατην οποία θα εγγραφούν σχε¬ 
τικές πιστώσεις στους ανάλογους κωδικούς των προϋπο¬ 
λογισμών των ετών αυτών. 

6) Ολόκληρη τη σχετική αλληλογραφία, αποφασίζουμε: 

1) Καθορίζουμε την αποζημίωση του Προέδρου του Δι¬ 
οικητικού Συμβουλίου της Δημοτικής Επιχείρησης 
Ύδρευσης Αποχέτευσης του Δήμου Θάσου του Νομού 
Καβάλας στα 1.762,50 ΕΥΡΩ μηνιαίως για τις παρεχόμε¬ 
νες στην επιχείρηση υπηρεσίες του. 

2) Καθορίζουμε την αποζημίωση των μελών και του 
γραμματέα του Δ.Σ. της Δημοτικής Επιχείρησης Ύδρευ¬ 
σης Αποχέτευσης Θάσου του Δήμου Θάσου του Νομού 
Καβάλας για τη συμμετοχή τους στις συνεδριάσεις σε 
70,50 ΕΥΡΩ κατά συνεδρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρώνεργασίαςτωνυπηρεσιώντης Επιχείρησης και μέχρι 
(5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 31 Μάίου 2005 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ. 8323 (2) 

Αναπροσαρμογή της εφάπαξ αποζημίωσης των 
φορτ/των του ΚΑΦ Λιμένος Αίγιου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις: 

α) Του ν.δ. 532/1970 περί Διοικητικής Αποκέντρωσης σε 
συνδυασμό με το β.δ. 711/1970 περί καθορισμού αρμο¬ 
διοτήτων Υπ. Εργασίας. 

β) Του π.δ. 369/1989 περί οργάνωσης υπηρ. Εργασίας 
Νομαρχιών. 

γ) Του ισχύοντα κανονισμού λειτουργίας, Διοικήσεως 
και παροχών του ΚΑΦ Λιμένος Αίγιου. 

δ) Του ν. 2503/1997 για την οργάνωση κλπ. της Περιφέ¬ 
ρειας. 

2. Την υπ’ αριθμ. 159/1997 απόφαση του ΓΓτης ΠΔΕ για 
την μετάβαση εξουσίας προς υπογραφή. 

3. Το υπ’ αριθμ. 03/31.1.2005 πρακτικό συνεδρίασης 
της ΔΕ ΚΑΦ Λιμένος Αίγιου για την έγκριση αναπροσαρ¬ 
μογής ποσών αποζημίωσης κλπ. στους υπαλλήλους του . 

4. Την υπ’ αριθμ. 3694/21.7.2004 προηγούμενη απόφα¬ 
ση μας για το ίδιο θέμα. 

5. Το υπ’ αριθμ. Φ30/11215/20.4.2005 έγγραφο του Υπ. 
Αχασχόλησης και Κοινωνικής Προστασίας, αποφασίζου¬ 
με: 

Εγκρίνουμε το υπ’ αριθμ. 03/31.1.2005 πρακτικού της 
συνεδρίασης ΔΕ ΚΑΦ Λιμένος Αιγίου περί αναπροσαρμο¬ 
γής της εφάπαξ αποζημίωσης, για το έτος 2005 των 
φορτ/των που υπάγονται σ’ αυτό τροποποιούντος το άρ¬ 
θρο 16 παρ. 2 εδάφ. 2 του ισχύοντος κανονισμού λει¬ 
τουργίας, διοίκησης και παροχών του ΚΑΦ Λιμένος Αιγί¬ 
ου, ώστε τα αναφερόμενα ποσά να αναπροσαρμοσθούν 
ως εξής: 

Η εφάπαξ αποζημίωση των φορτ/των του ΚΑΦ Λιμένος 
Αιγίου αναπροσαρμόζεται για το έτος 2005 κατά 3% πο¬ 
σοστό (τρίατοις εκατό) μη δυναμένουτου ανωτάτου ορί¬ 
ου να υπερβαίνει το ποσό των είκοσι πέντε χιλιάδων τε- 
τρακοσίων πενήντα εννέα ευρώ και είκοσι ένα λεπτών 
(25.459,21). 

Η προαναφερομένη ποσοστιαία αύξηση θα υπολογι- 
σθεί και στα επιμέρους ισχύοντα κλιμάκια. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μάίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΗΛΙΑΣ ΤΣΟΥΤΣΟΥΡΑΣ 

-♦- 

Αριθ. 20587/2004 (3) 

Σύσταση Νομικού Προσώπου με την Επωνυμία «Σχολική 
Επιτροπή Γυμνασίου Δ.Δ. Καστριτσίου, Δήμου Ρίου 
Νομού Αχάίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/95 και τις 
όμοιες τους άρθρου 5 παρ. 8-15 του ν. 1894/1990 (ΦΕΚ 
110 τ. Α'/1990). 

2. Την υπ’ αριθμ. 241/18.8.1998 (ΦΕΚ 939/ρ. Β'/ 
1.9.1998) εξουσιοδοτική απόφαση του Γενικού Γραμμα¬ 
τέα Περιφέρειας, με την οποία η αρμοδιότητα αυτή μετα¬ 
βιβάστηκε στο Γενικό Διευθυντή Περιφέρειας, καθώς και 
το δικαίωμα να υπογράφουν "Με εντολή Γ ενικού Γ ραμμα¬ 
τέα Περιφέρειας". 

3. Την υπ’ αριθμ. 240/2004 απόφαση του Δημοτικού 
Συμβουλίου Δήμου Ρίου του Νομού μας με την οποία απο- 
φασίζεται η σύσταση ιδίου Νομικού Προσώπου με την 
επωνυμία «Σχολική Επιτροπή Γυμνασίου Δ.Δ. Καστριτσί- 
ου», αποφασίζουμε: 

ΣΥΣΤΑΣΗ 

Συστήνουμε στο Δήμο Ρίου ίδιο Νομικό Πρόσωπο Δη¬ 
μοσίου Δικαίου με την επωνυμία "Σχολική Επιτροπή Γ υ¬ 
μνασίου Δ.Δ. Καστριτσίου" στο νομό Αχάίας. 

ΣΚΟΠΟΣ: 

Ο σκοπός του Ν.Π.Δ.Δ. είναι: 

- Α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

- Β. Η εκτέλεση μικρών έργων για επισκευή και συντή¬ 
ρηση των διδακτηρίων. 

- Γ. Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών εγκαταστάσεων. 

- Δ. Η φροντίδα για την εξεύρεση άλλων πόρων και εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

ΔΙΟΙΚΗΣΗ 

Το Ν.Π.Δ.Δ. διοικείται από πενταμελές (5) Διοικητικό 
Συμβούλιο που τα μέλη ορίζονται μαζί με τους αναπλη¬ 
ρωτές τους από το Δημοτικό Συμβούλιο και αποτελείται 
από: 

α) το Δήμαρχο ή άλλο μέλος αιρετό ή μη που ορίζεται 
από αυτόν, ως πρόεδρο β) τον εκάστοτε Διευθυντή του 
Γ υμνασίου Καστριτσίου με τον αναπληρωτή του γ) τον 
εκάστοτε εκπρόσωπο του συλλόγου γονέων και κηδεμό¬ 
νων του Γ υμνασίου Καστριτσίου Δήμου Ρίου, με τον ανα¬ 
πληρωτή του, εφόσον υπάρχει παρόμοιος σύλλογος και 

εάν δεν υπάρχει, από ένα γονέα μαθητή του, του εν λόγω 
Γυμνασίου ή δημότη, δ) έναν Δημοτικό σύμβουλο του Δή¬ 
μου Ρίου, με τον αναπληρωτή του, ε) Τον εκάστοτε εκ¬ 
πρόσωπο της Μαθητικής Κοινότητας. 

Η θητεία των μελών του Διοικητικού Συμβουλίου ακο- 
λουθείτη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΠΟΡΟΙ 

Οιπόροιτου Ν.Π.Δ.Δ. είναι: 

- Η ετήσια επιχορήγηση του Δήμου Ρίου. 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 

ΕΚΠΡΟΣΩΠΗΣΗ 

Το Ν.Π.Δ.Δ.Δ εκπροσωπείται στα Δικαστήρια και σε δη¬ 
μόσια Αρχή, καθώς επίσης σε κάθε νομικό ή φυσικό πρό¬ 
σωπο από τον Πρόεδρο του Δ.Σ. και όταν αυτός απουσιά¬ 
ζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Ρίου, το ύψος της οποίας ανέρχεται στο ποσό 
των ΕΥΡΩ 12.300 και είναι εγγεγραμμένη στον ΚΑΕ 00- 
6711 του προϋπολογισμού του δήμου οικ. έτους 2005 και 
επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 31 Μαΐου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής και κ.α.α. 

ΧΛΟΗ ΚΑΤΣΟΥΔΑ 

-♦- 

Αριθ. 8904 (4) 

Σύσταση Νομικού Προσώπου με την Επωνυμία «Σχολική 
Επιτροπή Τ.Ε.Ε. Ειδικής Αγωγής Α' και Β' βαθμίδας» 
στο Δήμο Πατρέων Νομού Αχαϊας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 και 
τις όμοιες του άρθρου 5παρ. 8-15 του ν. 1894/1990 (ΦΕΚ 
110τ.Α7ΐ990). 

2. Την υπ’ αριθμ. 241/18.8.1998 (ΦΕΚ939/τ.Β'/1.9.1998) 
εξουσιοδοτική απόφαση του Γ ενικού Γ ραμματέα Περιφέ¬ 
ρειας, με την οποία η αρμοδιότητα αυτή μεταβιβάστηκε 
στο Γενικό Διευθυντή Περιφέρειας, καθώς και το δικαίω¬ 
μα να υπογράφουν "Με εντολή Γ.Γ. Περιφέρειας". 

3. Την υπ’ αριθμ. 384/25.4.2005 απόφαση του Δημοτι¬ 
κού Συμβουλίου Δήμου Πατρέων του Νομού μας με την 
οποία αποφασίζεται η σύσταση ιδίου Νομικού Προσώπου 
με την επωνυμία "Σχολική Επιτροπή Τ.Ε.Ε. Ειδικής Αγω¬ 
γής Α' και Β' βαθμίδας"αποφασίζουμε: 

ΣΥΣΤΑΣΗ 

Συστήνουμε στο Δήμο Πατρέων ίδιο Νομικό Πρόσωπο 
Δημοσίου Δικαίου με την επωνυμία "Σχολική Επιτροπή 
Τ.Ε.Ε. Ειδικής Αγωγής Α' και Β' βαθμίδας" στο νομό Αχαϊ- 
ας. 


ΣΚΟΠΟΣ: 

Ο σκοπός του Ν.Π.Δ.Δ. είναι: 

- Α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

- Β. Η εκτέλεση μικρών έργων για επισκευή και συντή¬ 
ρηση των διδακτηρίων. 

- Γ. Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών εγκαταστάσεων. 

- Δ. Η φροντίδα για την εξεύρεση άλλων πόρων και ο 
εφοδιασμός των Σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσαπου είναι απαραίτητα για την λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

ΔΙΟΙΚΗΣΗ 

Το Ν.Π.Δ.Δ. διοικείται από επταμελές (7) Διοικητικό Συμ¬ 
βούλιο που τα μέλη ορίζονται μαζί με τους αναπληρωτές 
τους από το Δημοτικό Συμβούλιο και αποτελείται από α) το 
Δήμαρχο ή άλλο μέλος αιρετό ή μη που ορίζεται από αυτόν, 
ως πρόεδρο β) τον εκάστοτε Διευθυντή του Τ.Ε.Ε. Ειδικής 
Αγωγής Α' και Β' βαθμίδαςτου Δήμου Πατρέων με τον ανα¬ 
πληρωτή του γ) τον εκάστοτε εκπρόσωπο του συλλόγου 
γονέων και κηδεμόνων του ανωτέρω σχολείου, με τον ανα¬ 
πληρωτή του, εφόσον υπάρχει παρόμοιος σύλλογος και 
εάν δεν υπάρχει, από ένα γονέα μαθητή του Τ.Ε.Ε. Ειδικής 
Αγωγής Α' και Β' βαθμίδας ή δημότη, δ) Δυο (2) δημότες 
που έχουν ανάλογη επαγγελματική ή κοινωνική δράση ή ει¬ 
δικές γνώσεις ανάλογα μετο σκοπότου Ν.Π.Δ.Δ., ε) Δυο (2) 
εκπροσώπους της μαθητικής κοινότητας. 

Η θητεία των μελών του Διοικητικού Συμβουλίου ακο- 
λουθείτη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΠΟΡΟΙ 

Οιπόροιτου Ν.Π.Δ.Δ. είναι: 

- Η ετήσια επιχορήγηση του Δήμου Πατρέων. 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 

ΕΚΠΡΟΣΩΠΗΣΗ 

Το Ν.Π.Δ.Δ. εκπροσωπείται στα Δικαστήρια και σε κάθε 
δημόσια Αρχή, καθώς επίσης σε κάθε νομικό ή φυσικό 
πρόσωπο από τον Πρόεδρο του Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Πατρέων και των προϋπολογισμών των επο¬ 
μένων ετών, το ύψος της οποίας ανέρχεται στο συνολικό 
ποσό των 4.500 ΕΥΡΩ και είναι εγγεγραμμένη στον ΚΑΕ 
00.6711. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 31 Μαΐου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής και κ.α.α. 

ΧΛΟΗ ΚΑΤΣΟΥΔΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 23654 (5) 

Αποζημίωση του Προέδρου της Δημοτικής Επιχείρησης 
Ύδρευσης Αποχέτευσης Θερμαϊκού (Δ.Ε.Υ.Α.Θ) του 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παραγρ. 7 του ν. 1069/ 
1980 "Περί κινήτρων για την ίδρυση επιχειρήσεων ύδρευ¬ 
σης αποχέτευσης", όπως τροποποιήθηκαν με τις όμοιες 
του άρθρου 8 του ν. 2839/2000. 

2. Τις υπ’ αριθμ. 3 και 7/2005 αποφάσεις (προτάσεις) 
του Διοικητικού Συμβουλίου της Δημοτικής Επιχείρησης 
Ύδρευσης-Αποχέτευσης του δήμου Θερμαϊκού του Νο¬ 
μού Θεσσαλονίκης. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της επιχείρησης ύψους 14.833,36 ΕΥΡΩ για το τρέχον 
έτος, για την οποία έχει εγγράφει ανάλογη πίστωση στον 
Κ.Α 61.01. Τα τέσσερα επόμενα έτη προβλέπεται να προ- 
κληθεί σε βάρος των προϋπολογισμών της επιχείρησης 
δαπάνη ύψους 22.250,00 ΕΥΡΩ το έτος, για την οποία θα 
εγγραφούν σχετικές πιστώσεις στους ανάλογους κωδι¬ 
κούς των προϋπολογισμών των ετών αυτών, αποφασί¬ 
ζουμε: 

Καθορίζουμε την κατά μήνα αποζημίωση του προέδρου 
του διοικητικού συμβουλίου της Δημοτικής Επιχείρησης 
Ύδρευσης-Αποχέτευσης του δήμου Θερμαϊκού του Νο¬ 
μού Θεσσαλονίκης σε ποσοστό 50% των εκάστοτε κατα- 
βαλλομένων μηνιαίων εξόδων παράστασης στο δήμαρχο 
Θερμαϊκού, για τις παρεχόμενες στην επιχείρηση υπηρε¬ 
σίες του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Μάίου 2005 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθ. 8483 (6) 

Τροποποίηση συστατικής πράξηςτης αμιγούς Δ. Ε. με την 
επωνυμία "Επιχείρηση Τουριστικής Ανάπτυξης Μου- 
ρεσίου" Δήμου Μουρεσίου Ν. Μαγνησίας. (Ε.Τ.Α.Μ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του π.δ. 410/1995, (Δημοτικός και Κοινοτικός Κώδικας). 

2. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 27 ν. 2081/1992 με τις οποί¬ 
ες προστέθηκε νέο άρθρο 29 Α στο ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

4. Την υπ’ αριθμ. 161238/2001 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων), (ΦΕΚ597/τ.Β'/21.5.2001). 

5. Την υπ’ αριθμ. 2914/11.3.2003 απόφαση του Γενικού 
Γραμματέα Περιφέρειας Θεσσαλίας (ΦΕΚ 406/τ.Β'/ 


9.4.2003) με την οποία συστήθηκε η Δημοτική Επιχείρηση 
με την επωνυμία "Επιχείρηση Τουριστικής Ανάπτυξης Μου¬ 
ρεσίου" του Δήμου Μουρεσίου του Νομού Μαγνησίας. 

6. Την υπ’ αριθμ. 111/2005 απόφαση του Δημοτικού 
Συμβουλίου Μουρεσίου, αποφασίζουμε: 

Τροποποιούμε την υπ’ αριθμ. 2914/11.3.2003 απόφαση 
του Γενικού Γραμματέα Περιφέρειας Θεσσαλίας (ΦΕΚ. 
406/τ.Β'/9.4.2003) με την οποία συστήθηκε η Δημοτική 
Επιχείρηση με την επωνυμία "Επιχείρηση Τουριστικής 
Ανάπτυξης Μουρεσίου" του Δήμου Μουρεσίου του Νο¬ 
μού Μαγνησίας, ως προ της παράγραφο 5 (Διοίκηση) ως 
εξής: 

Άρθρο 5 

Η επιχείρηση θα διοικείται από ενδεκαμελές (11 μέλη) 
Διοικητικό Συμβούλιο σύμφωνα με το άρθρο 278 του 
π.δ. 410/1995, εκ των οποίων τα δύο (2) είναι αιρετοί εκ¬ 
πρόσωποι του Δήμου ο ένας (1) από την μειοψηφία, ένας 
(1) εκπρόσωπος Κοινωνικού Φορέα του Συλλόγου ξενο¬ 
δόχων, και οκτώ (8) Δημότες που έχουν σχέση με τον Του¬ 
ρισμό και την ανάλογη εμπειρία για την πραγματοποίηση 
των σκοπών της Επιχείρησης. Σε περίπτωση που η Επι¬ 
χείρηση απασχολήσει πάνω από είκοσι (20) εργαζόμε¬ 
νους, στο Συμβούλιο της Επιχείρησης θα συμμετέχει 
ένας εκπρόσωπος των εργαζομένων μειώνοντας τους δη¬ 
μότες σε επτά (7), χωρίς αλλαγή της συστατικής πράξης. 

Ακροτελεύτιο άρθρο - Κάλυψη δαπάνης. 

Με την παρούσα απόφαση δεν προκαλείται δαπάνη σε 
βάρος του Προϋπολογισμού Δήμου οικονομικού έτους 
2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 24 Μάίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθ. 2758 (7) 

Σύσταση στο Δήμο Παναγίας Νομικό Πρόσωπο Δημοσίου 
Δικαίου με την επωνυμία «Δημοτικός Βρεφονηπιακός 
Σταθμός Μ. Παναγίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995. 

2. Την υπ’ αριθμ. 2/2005 απόφαση του Δ.Σ. Παναγίας 
σχετικά με την σύσταση Ν. Π .Δ.Δ με την επωνυμία σχετικά 
με την σύσταση Ν.Π.Δ.Δ με την επωνυμία «Δημοτικός 
Βρεφονηπιακός Σταθμός Μ. Παναγίας, αποφασίζουμε: 

Συστήνεται στο Δήμο Παναγίας Νομικό Πρόσωπο Δη¬ 
μοσίου Δικαίου με την επωνυμία «Δημοτικός Βρεφονη¬ 
πιακός Σταθμός Δ.Δ. Μ. Παναγίας». 

Σκοπός του Δημοτικού βρεφονηπιακού σταθμού είναι η 
καθημερινή φύλαξη, φροντίδα, ημερήσια διατροφή δια¬ 
παιδαγώγηση και ψυχαγωγία νηπίων και βρεφών εργαζο¬ 
μένων γονέων, πολύπλευρη νοητική, συναισθηματική, κοι¬ 
νωνική ψυχοσωματική ανάπτυξη των παιδιών, η προπαρα- 
σκευή τους για τη φυσική μετάβασή τους από την 
οικογενειακή ζωή στο σχολικό περιβάλλον. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Στους πόρους του Δημοτικού Βρεφονηπιακού σταθμού 
περιλαμβάνονται: 

α) Η ετήσια επιχορήγηση του Υπουργείου Υγείας και 
Πρόνοιας (άρθρο 26 παρ.7 π.δ. 410/1995) 

β) Η ετήσια επιχορήγηση του δήμου (άρθρο 218 παρ. 1 
περίπτ. Δ, π.δ. 410/1995) 

γ) Οι μηνιαίες οικονομικές εισφορές που τυχόν επιβάλ¬ 
λονται στις οικογένειες των φιλοξενούμενων παιδιών, δη¬ 
λαδή τα τροφεία και η πρόσθετη εισφορά για τη μεταφο¬ 
ρά των παιδιών (άρθρα 9 και 10 κοινή υπουργική απόφα¬ 
ση Π2Β/2827/1997). 

δ) Οι πρόσοδοι από την περιουσία του και το προϊόν εκ¬ 
ποίησης περιουσιακών στοιχείων, 

ε) Οι κάθε είδους επιχορηγήσεις, εισφορές, δωρεές 
κληροδοσίες, 

στ) Τα έσοδα από κάθε άλλη νόμιμη πηγή. 

Η Διοίκηση ασκείται από δμελές Διοικητικό Συμβούλιο. 
Πρόεδρος του διοικητικού συμβουλίου είναι ο δήμαρχος. 

Μέλη του διοικητικού συμβουλίου είναι δημοτικοί σύμ¬ 
βουλοι. Η θητεία των μελών του διοικητικού συμβουλίου, 
είναι ίση με τη θητεία των μελών του Δημοτικού Συμβου¬ 
λίου, είναι ίση με τη θητεία των μελώντου Δημοτικού Συμ¬ 
βουλίου. 

Το Ν.Π. εκπροσωπείται στα δικαστήρια και σε κάθε άλλη 
αρχή από το πρόεδρο του και όταν αυτός απουσιάζει ή κω¬ 
λύεται από τον νόμιμο αναπληρωτή του (Αντιπρόεδρο). 

Από τις διατάξεις αυτής της απόφασης προκαλείται δα¬ 
πάνη ευρώ 470.000,00 για το έτος 2005 και στο εξής, η 
οποία γράφτηκε στον ισχύοντα προϋπολογισμό του Δήμου 
με Κ.Α 15.7311.01 με τη ένδειξη «εισφορές στα Ν.Π.Δ.Δ.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 30 Μάίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-*- 

Αριθ. 4020 (8) 

Αύξηση του μετοχικού κεφαλαίου της Δημοτικής Επιχεί¬ 
ρησης του Δήμου Γαλαξιδίου με την επωνυμία: "ΔΗ¬ 
ΜΟΤΙΚΗ ΕΠΙΧΕΙΡΗΣΗ ΜΕΤΑΦΟΡΑΣ ΚΑΙ ΔΙΑΘΕΣΗΣ 
ΒΟΘΡΟΛΥΜΑΤΩΝ ΑΠΟΧΕΤΕΥΣΗΣ ΓΑΛΑΞΙΔΙΟΥ 
(Δ.Ε.Μ.Δ.Β.Α.Γ.)" καιτροποποίηση της συστατικής της 
πράξης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277έως και 284 του Δ. Κ. Κ. 
(π.δ. 410/1995). 

2. Την υπ’ αριθμ. 12509/20.10.1995 (ΦΕΚ 1000/τ.Β'/ 

5.12.1995) απόφαση του Περιφερειακού Δ/ντη Φωκίδας 
"περί της συστάσεως της Δημοτικής Επιχείρησης Μετα¬ 
φοράς και Διάθεσης των Βοθρολυμάτων της Αποχέτευ¬ 
σης Γαλαξιδίου (Δ.Ε.Μ.Δ.Β.Α.Γ.)", όπως αυτή τροποποιή¬ 
θηκε και συμπληρώθηκε μεταγενέστερα με τις: α) 8572/ 
31.10.2002 (ΦΕΚ 1441/τ.Β'/15.11.2002) και β) 4572/ 
8.7.2004 (ΦΕΚ 1082/τ.Β'/16.7.2004) αποφάσεις του Γενι¬ 
κού Γραμματέατης Περιφέρειας Στερεός Ελλάδας. 

3. Τις υπ’ αριθμ. α) 5921/9.9.1997 (ΦΕΚ 832/τ.Β7 
16.9.1997) και β) 1526/5.4.2004 (ΦΕΚ614/τ.Β'/27.4.2004) 
αποφάσειςτου Γ ενικού Γ ραμματέα Περιφέρειας Στερεός 


Ελλάδας "περί παροχής εξουσιοδότησης υπογραφής εγ¬ 
γράφων με εντολή του.". 

4. Την υπ’ αριθμ. 10/81/2005 απόφαση του Δημοτικού 
Συμβουλίου Γ αλαξιδίου με την οποία αποφασίζεται αύξη¬ 
ση του μετοχικού κεφαλαίου της εν λόγω σημοτικής Επι¬ 
χείρησης κατά σαράντα πέντε χιλιάδες Ευρώ (45.000 ευ¬ 
ρώ) και η διεύρυνση του σκοπού της, συμπεριλαμβάνο- 
ντας σε Αυτόν την δημιουργία μονάδας παραγωγής και 
διάθεσης παραδοσιακών προϊόντων, αποφασίζουμε: 

1. Τροποποιούμε την παρ. 13 του αποφασιστικού μέ¬ 
ρους της υπ’ αριθμ. 12509/20.10.1995 (ΦΕΚ 1000/τ.Β'/ 

5.12.1995) απόφασης του Περιφερειακού Διευθυντή Φω¬ 
κίδας "περί συστάσεως της Επιχείρησης" και αυξάνουμε 
το μετοχικό κεφάλαιο της εν λόγω Επιχείρησης κατά σα¬ 
ράντα πέντε χιλιάδες ευρώ (45.000 ευρώ) ούτως ώστε το 
συνολικό μετοχικό κεφάλαιο της Επιχείρησης αυτής να 
ανέλθειστις 50.869,41 ευρώ. 

2. Τροποποιούμε έτι περαιτέρω την παρ. 7του αποφα¬ 
σιστικού μέρους της 12509/20.10.1995 (ΦΕΚ 1000/τ.Β'/ 

5.12.1995) συστατικής απόφασης του Περιφερειακού 
Δ/ντή Φωκίδας και διευρύνουμε το σκοπό της εν λόγω 
Επιχείρησης με την δυνατότητα δημιουργίας μονάδας 
παραγωγής και διάθεσης παραδοσιακών προϊόντων. 

3. Κατά τα λοιπά ισχύει η υπ’ αριθμ. 12509/20.10.1995 
(ΦΕΚ 1000/τ.Β'/5.12.1995) απόφαση του Περιφερειακού 
Δ/ντή Φωκίδας, ως αυτή τροποποιήθηκε και συμπληρώ¬ 
θηκε μεταγενέστερα. 

4. Με την απόφαση αυτή προκαλείται δαπάνη ύψους 
45.000 ευρώ σε βάρος του προϋπολογισμού του Δήμου 
Γαλαξιδίου, η οποία έχει ήδη προβλεφθεί στον προϋπο¬ 
λογισμό του τρέχοντος έτους 2005 του Δήμου αυτού και 
στον Κωδικό: ΚΑ30/7521003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 1 Ιουνίου 2005 

Με εντολή Γ ενικού Γ ραμματέα Περιφέρειας 

Ο Διευθυντής 
ΓΕΩΡΓΙΟΣ ΛΙΛΑΚΟΣ 

-♦- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στην ΚΥΡΙΑΚΟΠΟΥΛΟΥ ΑΝΑΣΤΑΣΙΑ του 
Γεωργίου. 

Ο ΝΟΜΑΡΧΗΣ ΚΟΖΑΝΗΣ 

Με την υπ’ αριθμ. 3599/25.5.2005 απόφαση Νομάρχη 
Κοζάνης χορηγείται στην ΚΥΡΙΑΚΟΠΟΥΛΟΥ ΑΝΑΣΤΑΣΙΑ 
του Γεωργίου, άδεια άσκησης επαγγέλματος Κοινωνικού 
Λειτουργού. 

Ο Νομάρχης 

ΙΟΡΔΑΝΗΣ ΑΝΔΡΕΑΔΗΣ 

-♦- 

Αριθ. 502 (10) 

Καθορισμός αποδέκτη τελικής διάθεσης λυμάτων των 
δημοτικών διαμερισμάτων Δήμου Αμοργού μετά από 
σύστημα βιολογικού καθαρισμού στη περιοχή Αιγιά- 
λης Δήμου Αμοργού. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τον α.ν. 2520/1940 περί Υγειονομικών Διατάξεων. 

2. Το ν. 3200 περί Διοικητικής αποκέντρωσης και του 
ν.δ. 532/1970. 

3. Την Υγειονομική Διάταξη Ε1 Β/221/65 περί διαθέσε- 
ως λυμάτων και βιομηχανικών αποβλήτων άρθρο 6 παρ.4 
και τις τροποποιήσεις αυτής. 

4. Το π.δ. 30/1996 «Κώδικας Νομαρχιακής Αυτοδιοική- 
σεως» (ΦΕΚΑ'21/τα/2.2.1996άρθρο μόνο). 

5. Οι υπ’ αριθμ. οικ. 7347/11.10.2004, υπ’ αριθμ. οικ. 
8104/19.11.2004 αποφάσεις Νομάρχη περί ορισμού με¬ 
λών επιτροπής. 

6. Το από 30.3.2005 πρακτικό επιτροπής καθορισμού 
αποδέκτη λυμάτων των δημοτικών διαμερισμάτων Δήμου 
Αμοργού μετά από βιολογική επεξεργασία αυτών στη πε¬ 
ριοχή Αιγιάλης Δήμου Αμοργού. 

7. Την υπ’ αριθμ. 181051/2079/78 Υ.Α. «Περί πινάκων ου¬ 
σιών των οποίων απαγορεύεται η απόρριψη στη θάλασ¬ 
σα» (ΦΕΚ 1135/τ.Β'/28.12.1978). 

8. Το υπ’ αριθμ. 1380/6.5.2004 έγγραφο του Δήμου 
Αμοργού με συνημμένα τρία (3) αντίγραφα προκαταρκτι¬ 
κής μελέτης και σχεδίων εγκαταστάσεων επεξεργασίας 
λυμάτων του Δήμου Αμοργού στην περιοχή Αιγιάλη της 
Νήσου Αμοργού. 

9. Το υπ’ αριθμ. 3556/9.5.2005 έγγραφο ΤΥΔΚ Περιφέ¬ 
ρειας Ν. Αιγαίου, αποφασίζουμε: 

1. Καθορίζουμε σαν τόπο τελικής διάθεσης των λυμά¬ 
των των δημοτικών διαμερισμάτων Δήμου Αμοργού την 
περιοχή Αιγιάλης Δήμου Αμοργού. 

2. Στήν εγκατάσταση επεξεργασίας θα οδηγούνται τα 
λύματα των οποίων η σύσταση κατατάσσεται στα αστικά 
λύματα. 

3. Τα λύματα μετά την επεξεργασία πλήρους Βιολογι¬ 
κού Καθαρισμού θα εκβάλλουν με υποθαλάσσιο αγωγό 
ελάχιστου συνολικού μήκους 240 μ. και διαχυτήρα στην 
θάλασσα (περιοχή Αιγιάλης Δήμου Αμοργού) σε απόστα¬ 
ση από την ακτή τόση ώστε το σημείο εκβολής να βρίσκε¬ 
ται σε βάθος τουλάχιστον είκοσι τριών (23) μ., ώστε να 
εξασφαλίζεται η γρήγορη και καλή ανάμιξη των λυμάτων 
με τα νερά του αποδέκτη και να μην δημιουργούνται ση¬ 
πτικές και αντιαισθητικές καταστάσεις. 

Ανεξάρτητα από το βαθμό καθαρισμού και απολύ¬ 
μανσης των λυμάτων απαγορεύεται η αλιεία εδώδιμων 
οστρακόδερμων σε ακτίνα τριακοσίων (300) μέτρων 
από το σημείο εκβολής και υπαγορεύεται η κολύμβη¬ 
ση σε ακτίνα διακοσίων (200) μέτρων από το σημείο 
εκβολής. 

Οι αποστάσεις αυτές ασφαλείας θα αυξηθούν αν κριθεί 
απαραίτητο από τις τοπικές συνθήκες (θαλάσσια ρεύμα¬ 
τα) εις τρόπον ώστε τα νερά του αποδέκτη να διατηρούν 
και μετά τη διάθεση των λυμάτων σε αυτά τα παρακάτω 
χαρακτηριστικά: 

1. Να είναι χωρίς λύματα που δεν θα έχουν υποστεί απο¬ 
τελεσματική επεξεργασία και απολύμανση 

2. Δεν θα περιέχουν τοξικά ή επιβλαβή γενικά ελαιώδη 
χρωματισμένα απόβλητα, που μπορούν μεμονωμένα ή σε 
συνδυασμό να κάνουν τα νερά αυτά ακατάλληλα για τις 
προβλεπόμενες χρήσεις 

3. Το διαλελυμένο οξυγόνο θα είναι τουλάχιστον 
5.0ΓΠ9/Ι. 

4. Άνευ ετέρων επιπλεόντων ή καθιζανόντων στερεών, 
ελαίων, ή εναπόθεσης λάσπης προερχομένων από λύμα¬ 
τα ή βιομηχανικά απόβλητα. Επιπλέον τα λύματα μετά τη 
βιολογική επεξεργασία θα έχουν τα παρακάτω χαρακτη¬ 
ριστικά: 


1. Το Β.ΟΌ.δδεν θα υπερβαίνει τα 20 πις/ΝΙ. 

2. Μέση τιμή του πιθανού αριθμού κολοβακτηριοειδών 
(ΠΑΚ) σε κάθε αντιπροσωπευτική σειρά δειγμάτων θα εί¬ 
ναι μικρότερη των 70 ανά 100 γπΙ (ΠΑΚ<70/100 γπΙ). 

3. Η τιμή του ΡΗ θα κυμαίνεται από 6 έως 9. 

4. Η θερμοκρασία να μην υπερβαίνει τους 35° Ο. 

5. Το χρώμα να μην είναι ορατό σε αραίωση 1:20 και σε 
στοιβάδα πάχους 10 οπι. 

6. Αιωρούμενα ολικά στερεά μέχρι 30 πης/Μί. 

7. Διαλελυμένα ολικά στερεά μέχρι 1500 ιπςι/Νΐ. 

8. Ο.ΟΌ. να μην υπερβαίνει τα 120 ιπς/ΙίΙ. 

9. Λίπη και έλαια (ζωικά - φυτικά) επιτρεπτό όριο 20 
ηηοι/Ιίί. 

10. Απορρυπαντικά (βιοδιασπάσιμα κατά 80%) μέχρι 5 
ηηςι/Ιίί. 

11. Συνολικό Άζωτο, μέσο μέγιστο 10 πις|/ΙίΙ. 

Οι εγκαταστάσεις θα βρίσκονται σε τέτοια θέση ώστε να 
αποφεύγεται η δημιουργία κινδύνου ή έντονης όχλησης 
και θα παίρνονται όλα τα αναγκαία μέτρα για την συντή¬ 
ρηση και καλή λειτουργία τους. 

Τα ελάχιστα όρια μέσης ημερήσια παροχής των λυμά- 


των ανά 24 ώρες που θα πρέπει να ληφθούν υπόψη είναι 
τα ακόλουθα: 

ΠΡΟΕΛΕΥΣΗ 

ΛΙΤΡΑ ΚΑΤΑ ΑΤΟΜΟ 

1. Κατοικίες 

100 

2. Ξενοδοχεία 

150 

3. Νοσοκομεία 

200 

4. Σχολεία Ημερήσια 

50 

5. Σχολεία Οικοτροφεία 

100 

6. Κατασκηνώσεις 

75 


Η κατασκευή του αγωγού θα γίνει σύμφωνα με τους κα¬ 
νόνες της τέχνης και της επιστήμης και θα ληφθούν υπό¬ 
ψη οι τοπικές χερσαίες και υποθαλάσσιες γεωλογικές και 
γεωτεχνικές συνθήκες. Η απόληξη του θα πρέπει να ση- 
ματοδοτηθεί με αναλάμποντα φανό κατόπιν εγκρίσεως 
της Υπηρεσίας Φανών όπως απαιτείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμόπουλη, 31 Μάίου 2005 

Ο Νομάρχης 
ΔΗΜΗΤΡΗΣ ΜΠΑΪΛΑΣ 

-♦- 

Αριθ.2112 (11) 

Καθιέρωση υπερωριακής εργασίας στους υπαλλήλους 
της Νομαρχιακής Αυτοδιοίκησης Κυκλάδων που 
ασχολούνται με το πρόγραμμα καταπολέμησης του 
δάκου της ελιάς έτους 2005. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις του άρθρου 25παρ.7του ν. 2738/1999. 

2. Τις διατάξεις του άρθρου 18 του ν. 2470/1997. 

3. Τις διατάξεις του άρθρου 15 του ν. 2592/1998. 

4. Τις διατάξεις του άρθρου 10 του ν. 2732/1999. 

5. Τις διατάξεις του ν. 3205/2003 (ΦΕΚ 297/τ.Α'/ 
23.12.2003). 

6. Τις ανάγκες για υπερωριακή απασχόληση του προσω¬ 
πικού που εμπλέκεται με το πρόγραμμα δακοκτονίας 2005. 

7. Την υπ’ αριθμ. 23/11.1.2005 απόφαση του Νομάρχη 
Κυκλάδων περί μεταβίβασης εξουσίας υπογραφής εγ- 

γράφων στον Αντινομάρχη Λάζαρο Θεόφιλο, αποφασί¬ 
ζει: 

Καθορίζουμε: 

1. Τον αριθμό των Δ/ντών,των Εποπτών δακοκτονίας, 
των Λογιστών και των Γραμματέων ως εξής: 

ΈναςΔ/ντής, ένας Επόπτης, ένας Λογιστής, ένας Γραμ- 
ματέας. 

Στους ανωτέρω υπαλλήλους παρέχεται υπερωριακή με 
αμοιβή εργασία εντός του χρονικού διαστήματος από 
1.6.2005 μέχρι 30.11.2005 ως ακολούθως: 

α. Ο Δ/ντής δακοκτονίας ώρες μέχρι 360 για απογευμα¬ 
τινή εργασία, 

β. Ο Επόπτης δακοκτονίας ώρες μέχρι 440 για απογευ¬ 
ματινή εργασία, 

γ. Ο Λογιστής δακοκτονίας ώρες μέχρι 320 για απογευ¬ 
ματινή εργασία, 

δ. Ο Γραμματέας δακοκτονίας ώρες μέχρι 200 για απο¬ 
γευματινή εργασία. 

2. Η πληρωμή της υπερωριακής εργασίας θα γίνει από 
τις σχετικές πιστώσεις της Νομαρχιακής Αυτοδιοίκησης 
για το πρόγραμμα δακοκτονίας (Φορέας 295-Προστασία 
Ελαιοπ/γής Κ.Α.Ε. 5241). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 1 Ιουνίου 2005 

Με εντολή Νομάρχη 
Ο Αντινομάρχης 
ΛΑΖΑΡΟΣ ΘΕΟΦΙΛΟΣ 

-*- 

Αριθ. 7012/6/96-β (12) 

Τροποποίηση της υπ’ αριθμ. 7012/6/73-γ'/13.5.1997 από¬ 
φασης "Στολή Αστυνομικού Προσωπικού" (Β'-438). 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις του άρθρου 34παρ. 1 του ν. 1481/1984 
"Οργανισμός Υπουργείου Δημόσιας Τάξης" (Α'-152). 

2. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α'- 137), το οποίο 
προστέθηκε με το άρθρο 27του ν. 2081/1992 (Α'-154) και 
τροποποιήθηκε με το άρθρο 1 παρ. 2 εδάφ. α' του ν. 
2469/1997 (Α'- 38). 

3. Τις διατάξεις του άρθρου 1 περίπτωση Β' εδάφιο 5 
της 7004/3/41-ε'/26.4.2004 απόφασης Υφυπουργού Δη¬ 
μόσιας Τάξης "Μεταβίβαση αρμοδιοτήτων Υφυπουργού 
Δημόσιας Τάξης σε υφιστάμενα υπηρεσιακά όργανα" 
(Β'-720). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Το άρθρο 66 της 7012/6/73-γ713.5.1997 απόφασης του Αρ¬ 
χηγού Ελληνικής Αστυνομίας (Β'-438) αντικαθίσταται ως εξής: 

«Άρθρο 66 
Σήμα υπηρεσίας 

1. Κατασκευάζεται από επισμαλτωμένο ορείχαλκο, έχει 
σχήμα ελλειψοειδούς τριγώνου, επί του οποίου αποτυ- 
πώνεταιτο σύμπλεγμα ενός ζυγού και ενός κλάδου ελαί¬ 


ας. Στο άνω μέρος αυτού, σε ημικυκλική διάταξη και σε 
ανάγλυφη μορφή, αναγράφεται η ένδειξη "ΕΛΛΗΝΙΚΗ 
ΑΣΤΥΝΟΜΙΑ". Το σήμα αυτό στερεώνεται, με έλασμα που 
φέρει στην πίσω πλευρά του σε βαθυκύανο δερμάτινο 
υπόθεμα αντιστοίχου σχήματος, το οποίο στο άνω μέρος 
καταλήγει σε κομβιοθήκη, ώστε να αναρτάται από το κου¬ 
μπί του αριστερού θυλακίου των χιτωνίων και των υποκα¬ 
μίσων των προβλεπομένων στολών υπηρεσίας. Ο ειδικό¬ 
τερος τρόπος κατασκευής του καθορίζεται με τις τεχνι¬ 
κές προδιαγραφές που καταρτίζονται από την Διεύθυνση 
Τεχνικών/Α.Ε.Α. 

2. Φέρεται από όλο το αστυνομικό προσωπικό κατά 
την εκτέλεση των καθηκόντων του και η προμήθειά 
του γίνεται από το ελεύθερο εμπόριο με τις δικές του 
δαπάνες". 

Άρθρο 2 

Το άρθρο 76 της 7012/6/73-γ/13.5.1997 απόφασης του 
Αρχηγού Ελληνικής Αστυνομίας αντικαθίσταται ως εξής: 

«Άρθρο 76 

Διακριτικά βαθμού ανώτερων αξιωματικών. 

1. Τα διακριτικά βαθμού των ανώτερων αξιωματικών 
αποτελούνται από μεταλλικό εξάκτινο αστέρα ή αστέρες, 
ανάλογα με το βαθμό τους και τη φλογοφόρο ροιά. 

2. Οι αστέρες και η φλογοφόρος είναι επιχρυσωμένοι 
και έχουν υποστεί ειδική επεξεργασία, ώστε να διατηρεί¬ 
ται αμετάβλητος ο χρωματισμός τους. Η κορυφή του 
αστέρα αποτελείται από δύο ομόκεντρους υπερυψωμέ¬ 
νους κύκλους των οποίων η διάμετρος καθορίζεται σύμ¬ 
φωνα με τις τεχνικές προδιαγραφές. Στο κοίλο διάστημα 
μεταξύ των δύο ομόκεντρων κύκλων τοποθετείται μπλε 
σμάλτο. Ο εσωτερικός ομόκεντρος κύκλος, που αποτελεί 
την κορυφή του αστέρα, έχει σχήμα ημισφαιρικό. Στο κέ¬ 
ντρο του εσωτερικού μέρους, ο αστέρας φέρει προσαρ¬ 
μοσμένο σταθερά κάθετο κοχλία με κινητό κυλινδρικό πε- 
ρικόχλιο ή αιχμηρό διπλό μεταλλικό έλασμα, για τη στα¬ 
θεροποίησή του στις επωμίδες. 

3. Τα διακριτικά βαθμού των ανώτερων αξιωματικών το¬ 
ποθετούνται στο διαμήκη άξονα των επωμίδων, κατά σει¬ 
ρά από τη βάση προς την κορυφή, ένας αστέρας και η 
φλογοφόρος για τους αστυνόμους Α', δύο αστέρες και η 
φλογοφόρος για τους αστυνομικούς υποδιευθυντές και 
τρεις αστέρες και η φλογοφόρος για τους αστυνομικούς 
διευθυντές. 

4. Οι διατάξεις της τελευταίας παραγράφου του προη¬ 
γούμενου άρθρου, όπως μεταγενέστερα τροποποιήθηκε 
και ισχύει, έχουν ανάλογη εφαρμογή." 

Άρθρο 3 

Το άρθρο 77 της 7012/6/73-γ'/13/5/1997 απόφασης του 
Αρχηγού Ελληνικής Αστυνομίας αντικαθίσταται ως εξής: 

«Άρθρο 77 

Διακριτικά βαθμού κατώτερων αξιωματικών. 

1. Τα διακριτικά βαθμού των κατώτερων αξιωματι¬ 
κών αποτελούνται μόνο από μεταλλικό αστέρα ή αστέ¬ 
ρες ανάλογα με το βαθμό τους και τοποθετούνται στο 
διαμήκη άξονα των επωμίδων, κατά σειρά από τη βάση 
προς την κορυφή, ένας αστέρας για τους υπαστυνό- 
μους β', δύο αστέρες για τους υπαστυνόμους Α' και 
τρεις αστέρες για τους αστυνόμους Β'. Τα τεχνικά και 
λοιπά χαρακτηριστικά είναι όμοια με εκείνα των ανώ- 

τερών αξιωματικών, με εξαίρεση το χρώμα που είναι 
ασημί. 

2. Οι διατάξεις της τελευταίας παραγράφου του άρ¬ 
θρου 75, όπως μεταγενέστερα τροποποιήθηκε και ισχύει, 
έχουν ανάλογη εφαρμογή. 11 

Άρθρο 4 

1. Η περίπτωση (1) του εδαφίου α' της παραγράφου 2 
του άρθρου 80 της 7012/6/73-γ/13.5.1997 απόφασης του 
Αρχηγού Ελληνικής Αστυνομίας αντικαθίστανται ως 
εξής: 

«(1) Αστέρας κεντημένος μεταξύ αριθμού και εμβλήμα¬ 
τος του Σώματος». 

2. Το εδάφιο ε' της παραγράφου 2 του ιδίου ως άνω άρ¬ 
θρου αντικαθίσταται ως εξής: 

«ε. Αρχηγών διοικουμένων τάξεων: Αστέρας κεντημέ¬ 
νος μεταξύ αριθμού και εμβλήματος του Σώματος». 


Άρθρο 5 

Διεμβολές (ταινίες) παρασήμων και μεταλλίων, καθώς 
και διακριτικά αποφοίτων σχολών που φέρονται από τους 
δικαιούχους επί των χιτωνίων των υπ’ αριθμ. 8 και 8β' στο¬ 
λών, φέρονται αντίστοιχα και επί του υποκαμίσου της υπ’ 
αριθμ. 8γ στολής. 

Άρθρο 6 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2005 
Ο Αρχηγός 

ΓΕΩΡΓΙΟΣ ΑΓΓΕΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




